0325.xml
ورلڈ سنوکر چیمپئن شپ،محمد سجاد لاسٹ 32 راؤنڈ میں (آج)ایکشن میں نظر آئیں گے
نئی دہلی ۔26 نومبر (اے پی پی) پاکستانی کیوئسٹ محمد سجاد آئی بی ایس ایف ورلڈ سنوکر چیمپئن شپ لاسٹ 32 راؤنڈ میں (آج) جمعرات کو ایکشن میں نظر آئیں گے۔ سجاد ایونٹ میں اب تک ناقابل شکست ہیں۔ وہ لیگ میچوں میں بھی ناقابل شکست رہے تھے۔ سجاد نے لاسٹ 64 راؤنڈ میچ میں حریف سنگاپورین کیوئسٹ کو شکست دے کر لاسٹ 32 راؤنڈ میں جگہ بنائی تھی جہاں پر وہ آج جمعرات کو حریف ویلز کے کیوئسٹ ڈونے جونز کے مدمقابل ہوں گے۔ واضح رہے کہ آصف اور حمزہ اکبر شکستوں کے بعد ایونٹ سے باہر ہو چکے ہیں۔
APP
26.11.14
0325p.xml
ورلڈ سنوکر‘پاکستان کے محمد سجاد آخری راؤنڈ میں پہنچ گئے
نئی دہلی(اے پی پی)سٹار پاکستانی کیوئسٹ محمد سجاد فتوحات بر قرار رکھتے ہوئے آئی بی ایس ایف ورلڈ سنوکر چیمپئن شپ کے لاسٹ 32راؤنڈ میں پہنچ گئے ۔محمد آصف طوبا اور حمزہ اکبر ناک آؤٹ معحلے میں شکستوں کے بعد ٹائیٹل کی دوڑ سے باہر ہو گئے ۔بھارت میں جاری میگا چیمپئن شپ میں لاسٹ 64راؤنڈ میچ میں پاکستانی کیوئسٹ محمد سجاد نے عمدہ کارکردگی کا مظاہرہ کرتے ہوئے حریف سنگاپور کے کیوئسٹ کینگ وانگ کو 4-2فریمز سے زیر کرکے اگلے راؤنڈ کیلئے کوالیفائی کیا۔سجاد نے پہلے دونوں فریمز 83-4اور84-0سے جیت کر 2-0کی برتری حاصل کی چوتھے فریم میں سجاد نے ایک بار پھر کم بیک کیا اور 67-3سے کامیابی سمیٹی ،حریف کیوئسٹ نے پانچواں فریم 70-33سے جیت کر ایک بار پھر مقابلہ 3-2کر دیا،چھٹے فریم میں سجاد نے حریف کیوئسٹ کو 85-41سے زیر کر کے اگلے راؤنڈ میں جگہ بنا لی۔
daily_aaj
27.11.14